CELEX: 62008TJ0182
Language: ro
Date: 2009-07-08
Title: Hotărârea Tribunalului de Primă Instanță din data de 8 iulie 2009. # Comisia Comunităților Europene împotriva Atlantic Energy Ltd. # Clauză compromisorie - Contract pentru acordarea unui ajutor financiar încheiat în cadrul unui program specific în domeniul energiei nenucleare - Nerespectarea contractului - Rambursarea sumelor plătite - Compensare legală - Procedură de judecare în lipsă. # Cauza T-182/08.

Hotărârea Tribunalului (Camera întâi) din 8 iulie 2009 — Comisia/Atlantic Energy
      (Cauza T‑182/08)
      „Clauză compromisorie — Contract pentru acordarea unui ajutor financiar încheiat în cadrul unui program specific în domeniul energiei nenucleare
         — Nerespectarea contractului — Rambursarea sumelor plătite — Compensare legală — Procedură de judecare în lipsă”
      
      1.                     Procedură — Sesizarea Tribunalului în temeiul unei clauze compromisorii (art. 238 CE) (a se vedea punctele 50-69)
      2.                     Procedură — Sesizarea Tribunalului în temeiul unei clauze compromisorii — Controlul legalității unei decizii de compensare
            extrajudiciară între datorii și creanțe adoptată de Comisie în temeiul Regulamentului nr. 1605/2002 — Excludere (art. 230
            CE și 238 CE) (a se vedea punctul 70)
      Obiectul
      
         
               Acțiune formulată de Comisie în temeiul articolului 238 CE în vederea obligării pârâtei la rambursarea unui avans plătit de
                  Comunitatea Europeană, majorat cu dobânzi, în cadrul contractului BU 183/95 UK/AT
               
            Dispozitivul
      
         
                  1)
               
               
                  
               
               
                  	Obligă Atlantic Energy Ltd la rambursarea către Comisia Comunităților Europene a sumei de 226 010 euro, majorată cu dobânzile
                     prevăzute la articolul 23.1 din condițiile generale ale contractului BU 183/95 UK/AT pentru perioadele cuprinse, pe de o parte,
                     între 1 iunie 1996 și 28 februarie 2002 și, pe de altă parte, între 16 iulie 2002 și 31 mai 2008 și diminuată cu suma de 3 610,53
                     euro, suma finală fiind la rândul ei majorată cu dobânzile prevăzute la articolul 23.1 din condițiile generale menționate
                     anterior, începând cu 1 iunie 2008 și până la stingerea completă a datoriei.
                  
               
            
         
                  2)
               
               
                  
               
               
                  	Obligă Atlantic Energy Ltd la plata cheltuielilor de judecată.